"What's Wrong With Secretary Kim?"
"Secretarial duniya ka baadshaah"
"Kya masla hai"
" Secretary Kim ke saath?"
"What's Wrong With Secretary Kim?"
Yumyung Group ka vice president.
Lee Yeongjun.
Usne vice president, rehte hue company ko maali taraf par dugna munaafa diya
Aur isliye uska naam jawaan aur qaabil CEOs ki fehrest mein pehla hogaya.
Uska jism bohut acha hai, woh dikhne mein
khoobsurat hai aur suits bhi ache pehenta hai.
Yaar, iske paas sab kuch hai.
Lekin suna hai ke woh aurton ko haath nahi lagaane deta.
Sach hai.
Bakwaas hai.
Waise maine usse abhi date karna shuru kiya hai
Lekin ye sach hai ke woh mujhe haath nahi lagaane deta.
-Honey! -Vice President!
Kya masla hai?
Kya kaha tumne?
Kya masla hai
...Secretary Kim ke saath?
"What's Wrong With Secretary Kim?"
"Episode 1"
Maine aaj ke liye ek rung ki tie nikaali hai,
aqalmandi aur nayapan dikhaane ke liye
-Achi lag rahi hai. -Shukriya
Aankhon mein chubh raha haina?
Sooraj?
Nahi.
Ye taaqat...
...jo mujhse nikal rahi hai.
Haan chub rahi hai.
Ye aajka schedule hai.
"Director Kim Jeongjae"
Director Kim hai. Aap phone uthayenge.
Nahi.
Zaahir hai woh mujhe ye kahega ke Vietnam ki deal sahi nahi jaa rahi.
Mujhe aise mujrim se baat karke subah apna mood nahi kharab karna.
Mujrim kaha aapne?
Doosron ko nuqsaan pohonchana aur chori hi sirf honay wale juraaem nahin hain.
Naehli aur naehlon ko nazar andaaz karna.
Ye bhi jurm hain.
Kya tumhein ye pata tha, Secretary Kim?
Kya?
Log itne naehel kaisay ho saktay hain?
Pata nahi.
Mehnat karni parti hai aur larna parta hai kaam karne ke liye.
Aasaan nahi hai? Aisa nahi kar sakte?
Har koi aapki tarah nahi hota, Vice President.
-Waqai mein? -Bilkul.
Mein aapke jaise mukammal insaan se kabhi nahi mili, Vice President.
Kaun hai?
Is baar...
Bara mujrim hai.
Ab iske saath kaise niptenge?
Hum aagaye hain.
Vice President!
Woh ek ghalat fehmi thi.
Ghalat fehmi.
Kya kaam ke waqt kisi ghair qaanon parlor jaane ki koi tuk banti hai?
Kya iss company kay executive ko ko iskay naam ki koi fikar nahin hai?
"Group X ke executiive aik najaiz parlor mein kaam kay dauraan paaye gaye."
-Mujhe maaf karden. -Secretary Kim!
-Mere gunaah maafi ke qaabil nahi hain. -Haan?
-Mujhe maaf karden. -Agla kya kaam hai mere schedule mein?
Nai company building mein executive board meeting hai.
Aapko pata tou hai is building mein cigarette peena mana hai.
Vice President!
Vice President.
Manager Jo.
Itne afsurda nahi hon.
Yeh waaqiya tab hua jab tum Musan mein aik project sambhaal rahay thay.
Vice President itna ghussa isliye huay kyunke unhein tum se kaafi umeedein theen.
Unhon ne bohot mehnat ki uss article se company ka naam hatwanay kay liye.
Secretary Kim.
Maine aisa kyun kiya?
Mujh par koi jin sawaar hogaya hoga.
Tum theek hojaogay agar tum apne amal par ghaur karogay
tou aur ab se tum aur mehnat kar saktay ho.
Kyun na tum kaam se jaldi chhutti lelo aur thora araam kar lo?
Kya mujhay yeh karna chaahiye?
Acha theek hai phir.
Main kal se aur zyadad ehtiyaat karoonga.
Secretary Kim.
Main chhutti leraha hoon.
Manager kaam jaari rakh sakta haina?
Please Manager Jo ka table aur office saaf kardein.
Kya tum ne kabhi Vice President ko logon ko doosra mauqa dete dekha hai?
Hum Global Airlines ko haasil karleinge, jo mulk mein doosray number pe hai.
Paanch saalon mein,
hum isay mulk ka number aik banayein gay aur duniya ki
das behtareen global airlines mein se banayein gay.
Jaisa ke takeover report mein bataya gaya tha, ke isko barhanay kay liye
yeh umeed hai ke humein U.S., India aur Vietnam mein phailna hoga.
Business plan mein maujooda finances ke mutabiq
maujooda asaasa 2,024 billion hai aur 940 billion won dene hain.
Tou maujooda liquidity ratio hai taqreeban 275 percent.
215.319149.
Jee?
Agar asaasa 2,024 billion hai aur dene kay 940 billion won hain,
tou liquidity ratio 215.319149 percent nahin hona chaahiye?
Director Park.
Yeh...
Yeh sahi hai. Tou yeh number yahan kyun hai?
Please takeover jaari rakhein.
Meeting yahan khatam karte hain.
Yeh tou bohot zaalimana tha.
Vice President ne bohot zyada nahi keh diya?
Meri zindagi bohot chhoti hojaayegi kyunke main itna dara hua rehta hoon.
Vice President!
Oh, yeh tou woh nahin thay.
-Hey, chalo bhi. -Yeh kya tha?
Main bhi waisa hee mehsoos karta hoon.
Ya Khuda.
Iss ne mujhay dara diya.
Kya woh humein yeh kehraha hai ke hum uski burayi na karein kyunke woh dost hain?
Unko Spanish ambassador ke ghar aik private party mein daawat mili hai.
Koi masla tou nahin hoga agar main isko aagay karwa doon tou?
-Tum bohot behtar hogayi ho. -Maaf karna, kya?
Main tumhari English ki baat kar raha hoon.
Jab hum pehli baar U.S. gaye thay nau saal pehle
tou tumhaaray liye wahan kay logon se baat karna bohot mushkil hota tha.
Sahih kaha.
-Yeh sab aap ka karam hai, Vice President. -Sahih kaha.
Meri belaus madad ne zaroor tumhaari madad ki hogi usmein.
Aur tou aur jab bhi main talaffuz mein ghalti karti thi
tou aap ne kabhi mujhay zaleel karne ka mauqa nahin chhora.
Uss se meri himmat bohot barhti thi.
Zaleel karna aur daantna...
Acha, tou aagay se main kabhi khud ko rokunga nahin taakay tum aur seekh sako.
Shukriya,
Waise...
Abhi ek ghalti ki.
Woh kya?
"Talaffaz" nahin hota.
'Talaffuz" hota hai.
Maine phir kuch naya seekh liya.
Maaf karna. Yeh isliye hai kyunke mujhay aaj aik dress pehenna hai.
Aap meetings ki wajah se kuch kha nahin sakay. Aap theek hain?
Main theek hoon.
Tumhein pata hona chahiye ke main jab kisi cheez
par dhiyan deta hoon tou kaisa hota hoon.
Jab bhi main kaam kar raha hota hoon mujhay bhook nahin lagti.
Main aap ke liye kuch khaanay ka intezaam karti hoon.
Yeh naya Spanish ambassador appoint hua hai.
Hello.
Aap ki appointment par mubarak ho.
Vice President Lee Yeongjun Spain mein bhi bohot mashhoor hain.
Mil kar khushi hui.
Yumyung Group ka naam sab se acha raha hai pichhle chaar saalon se.
Bio-business ko abhi haal hi mein U.S. FDA ne manzoor kiya hai.
Hum munaafa banane mein kaamyaab rahe.
Agar hum China kay saath mil jaayein, jo ke networking mein aik taaqatwar hai...
Hum doosray businesses mein bhi phailne ka soch rahay hain.
Oho, yeh tou kitna khoobsurat lagta hai.
Acha haina?
-Yeh bohot khoobsurat hai. -Haina?
Iski naak dekho.
Yeh kitna haseen hai.
Humaari aankhein mileen.
Mujhay aik second dena.
Woh meri taraf aaraha hai.
Kya bakwaas hai. Zaahir hai woh meri taraf aaraha hai.
Kya? Woh sirf guzar raha hai?
Uss ne sirf aainay mein dekhne keliye mujhay nazar andaaz kar diya?
-Mere paas alfaaz nahin hain. -Chalo chalein.
Ambassador intizaar kar rahe hain.
Secretary Kim.
Haan.
Mein kaisa lag raha hoon abhi?
Bohut ache.
Ab chalen?
Tumne Spanish kab seekhi?
Spanish ka matlab?
Tum ne uss Spanish aadmi se bohot lambi guftugu
ki jo tumhein phansanay ki koshish kar raha tha.
Oh, woh?
Mere paas kahan waqt hai, mere paas tou mushkil
se English aur Chinese seekhne ka waqt hai?
Woh tou bas mera taiz dimaagh tha.
-Taiz dimaagh? -Haan.
Agar woh mujhay champagne pakrayein aur meri aankhon mein aakhein daal kar dekhein
tou main unn se maazrat karke wahan se chali jaungi.
Agar woh aapki taraf dekh kar kuch kehte hain tou woh aapki taareef kar rahay hain
tou main bas muskuraaungi aur sar hila dungi.
Sahih kaha.
Agar woh mujhay phansanay ki koshish kar rahay hain
tou main apne baayein haath ko kaan pe lagaungi.
Baayan haath hi kyun?
Sab samajh ajata hai jab main unhein apni angoothi dikha deti hoon.
Yeh angoothi mujhay inaam ke taur pe mili thi athletics event mein.
Zabardast.
Mujhay umeed nahin thi ke aap kabhi meri taareef karein ge.
-Mubarak ho. -Shukriya.
Tum ne aaj acha kiya hai. Bags ya kapray, main tumhein kuch bhi doon ga.
Inaam hona zaroori hai agar aapko nataej chaahiye hon tou.
Vice President.
Agar tum mere tohfay se inkaar kar rahi ho tou
main tumharay inkaar se inkaar karta hoon.
Woh baat nahin hai. Mujhay aap ko kuch batana hai.
Apne jazbaat ka izhaar mat karo. Humara aik paishawarana taluq hai.
Main ne bhi yehi socha tha.
Tum kya kehna chaahti thi?
Woh...
Aap ko aik nayi secretary dhoondni hogi, Vice President.
Main chhorne wali hoon.
Yeh achanak faisla kyun?
Meri zaati wujoohaat hain.
Theek hai.
Mujhe neend kyun nahi aarahi?
Ye shor kaisa hai?
Mere paas aik hairaan karne wali khabar hai.
"Hairaan karne wali" se kya matlab hai?
Zaroor koi fuzool si afwah hogi.
Hey, iss baar baat bari hai.
Acha, qareeb ao, agar tumhein lagta hai ke tum yeh sun saktay ho tou.
-Jaldi! -Main yeh nahin sun sakti!
Pata hai, Secretary Kim...
Kya hua Secretary Kim ke saath?
Secretary Kim...
...chhor rahi hain.
Yeh maahol ko kya hua hai?
Tum logon ko yaqeen nahin aaraha jo main keh raha hoon uss par?
Bilkul nahin. Secretary Kim kyun chhoregi?
Usay Vice President ka saara pyaar mil raha hai.
Uskay paas chhorne ki kya wajah hogi. Yeh namumkin hai.
Yeh mumkin hai.
Main waqayi chhor rahi hoon.
Waqayi?
Kya tum waqayi chhor rahi ho, Secretary Kim?
Haan, yehi horaha hai.
Main ne kaha tha, main sahih keh raha tha.
Lekin yeh bohot achanak hua hai...
Kyun?
Shaadi?
Doosri job milgayi?
Ya bahir parhne jarahi ho?
Yeh baat nahin hai.
-Kya Vice President ne kuch kiya... -Aisi bhi koi baat nahin hai.
-Tou yeh baat nahin hai... -Phir, kyun?
Meri zaari wujoohaat hain.
Vice President aachukay hain.
Oh mere Khuda.
Khush aamdeed.
Yeongok.
Tum Vice President ke saath na ho yeh main tasawwur hi nahin kar sakti.
-Tum kar sakti ho? -Main bhi abhi isko samajh rahi hoon abhi.
-Bohot buri baat hai, Secretary Kim. -Haan.
Tou ab mujhay unkay liye nashta iss waqt tayaar karna hoga, haina?
Darjeeling tea iss cup kay saath aur teen handmade cookies honi chaahiye H Hotel se.
Haan, khair...
Tum yeh sab kyun seekh rahi ho, Chief Bong?
Aur kis liye?
Aik baar Secretary Kim chali gayi, tou yeh sab meri zimmedaari hogi.
Kyun?
Agar tum Secretary Kim ko dekho,
tou yeh baat tou zahir hai ke Vice President apni secretary
ki shakal-o-soorat kay maamlay mein bohot nakhray karta hai.
Secretary Kim kay jaanay ke baad mujh se zyada aur koi is jagah ke qabil nahin hai.
Aisay mauqon par mujhay Yeongok se bohot jalan hoti hai.
Tumharay jaisa normal dikhna kitna acha hota hoga.
Tou woh subha 7 bajay kaam karna shuru
kartay hain tou mujhay yahan 6:30 hona hoga.
Main tou phir sou bhi nahin sakti. Phir meri behtareen jild ka kya hoga?
Main kya karun?
Oho, hello.
"Vice President Lee Yeongjun"
'Revolving chair ko badal dou', sahih kehraha hoon na?
Bohot zabardast tha.
Main tumhaara dimaagh parh sakta hoon, Secretary Kim.
Tum sach nahin kehrahi thi jab tum ne kaha tum chhor rahi ho, haina?
Iss baar aap ne ghalat andaaza lagaya hai.
Kya wajah hosakti hai?
Kya yeh isliye hai ke main ne tum se overtime
karwaya aur weekend pe bhi, pichhle maheenay se?
Main job vacancy ki advertisement daal doon gi aaj shaam ko.
Hum logon ko shortlist karleinge aur aapko sirf final interview karna hoga.
Jaisa tumhein sahih lagay karlo.
"Kya qualifications honi chaahiye"
"Please apply karein iss form ko bhar ke"
Kar di post.
Oh, Vice President!
Kya aapko kuch chaahiye?
Main Director Park kay office jaraha hoon.
Conference forum ko shaam tak aagay barha dou.
-Theek hai. -Aur...
Main main residence mein khaana khaaunga,
tou tum akele hi khaalena.
Theek hai.
Secretary Kim!
Tum ne khaana nahin khaya, haina? Kyun na hum saath khaalein?
Maaf karna, Chief Bong. Mujhay aik kaam se jaana hai.
Khaaye baghair?
-Tumhein kuch tou khaana chaahiye. -Maaf karna, aagli baar pakka?
Kya chal raha hai, sach mein yaar?
Main tou sirf kaam ki zimmedariyon ka tabaadla karne mein asani kar rahi thi.
Main bhi masroof hoon, acha?
Waqayi...
Kya wajah hosakti hai?
Kis ki?
Asal wajah chhorne ki?
Oh, tumhari secretary?
Aisa kuch nahin hai jiska jawab mujhay na pata ho lekin yeh mujhay nahin pata.
Main paagal honay wala hoon.
Waqai?
Sahih...
Yeh raha.
Ginseng jelly sab se behtareen ilaaj hai jab aap ka sugar level bohot kum ho.
Kya main aapko woh de doon?
Kya tum mujhay aik cheeni ka tukra khaanay ka
kehrahay ho jismein sirf 0.03% ginseng hai?
Chhoro.
Mujhay yeh batao ke Secretary Kim kay saath kya masla hai.
Kya aapko waqayi nahin pata?
Yeh bohot kamal ki baat hai ke uss ne aapke saath nau saal kaam karliya.
Aisi aurat ko Buddha ya Farishta keh saktay hain.
Main ne abhi kya kaha?
Nau saal.
Nau...
Nau saal!
Jo aana chaahiye woh achuka hoga!
Log sahih kehtay hain ke woh 3-6-9 mein aata hai.
3-6-9?
Main thakawat ki baat kar raha hoon.
Aap ko pata hai, main aur meri biwi apni mulaqat ke aik maheenay baad hi,
humaara pyaar itna shadeed tha ke hum ne taqreeban shadi karli.
Main yeh jaanta hoon.
Main yeh bhi jaanta hoon ke tum dono ne talaaq naamay diye thay aik doosray ko
...tohfon ke bajaye apni daswi shadi ki saalgirah par.
Tum ab mujhay chher rahay ho.
Shuru mein, humaara pyaar...
bohot...
...shadeed tha.
Lekin humaari teesri shaadi ki saalgirah par...
Main tum se pyaar karta hoon, jaan.
Mujhay tum jaisay shakhs se kyun pyaar hogaya?
Humaari chhati shadi ki saalgirah pe...
Acha, waiter!
Maaf karna. Mujhay tumhein maarne ka bohot dil chaahta
hai jab bhi tumharay sar ka peeche ka hissa dekhti hoon.
Nawwi shaadi ki saalgirah par...
Oxygen zaaya hoti hai, tumhein saans bhi nahin leni chaahiye, ghatiya aadmi!
Shayad...
Kya tum rou rahay ho?
-Kya main rou sakta hoon? -Nahin.
Agar hum jazbaat ko aik taraf karke isay dekhein...
Banda aajiz aata hai teesray, chhatay aur naway saal mein.
Yeh bilkul aik zakhmi saib jaisa hai.
Aik zakhmi saib?
"Zakhmi saib"
Haan sahih. Yeh raha.
"Zakhmi saib"
Aap iss hissay ko nazar andaaz kar saktay hain lekin yeh bohot maslay ki baat hai.
Tou aap bas aik acha saib khaa leinge jo behtar soorat mein hai.
Kya hoga agar aap isko doosray achay saib ke saath rakh dein tou?
Tou phir doosray saib bhi kharab hojaayein gay.
Woh sab kharab hoayeinge aur sarr jaayeinge.
Yeh...
Tum kya baat kar rahay ho?
Iss se pehle ke woh aur saray aap ko baat karke koi hal dhoond lena chahiye.
Hal...
Yeh asaan hai.
Agar aap ko hal dhoondne mein mashwara chahiye ho tou mere paas aajana.
Tumhari talaq isliye hui kyunke tumhein koi hal nahin mila, haina?
Sahih kaha.
Yeh bohot dil dukhanay wala hai.
Yeh qarza chukanay keliye hai.
-Aaj aakhri qist hai, haina? -Haan.
Kya aapka naam 'Secretary Kim' hai?
Nahin, nahin.
Kim Miso hai.
"Secretary Kim"
"Kim Mi"
Yeh raha.
Theek hai.
Jee, Vice President?
Abhi?
Main bhi?
-Hum main residence jarahay hain. -Zaroor.
Aisa laga tha ke aap main residence akele jarahay hain.
Aap ne mujhay saath kyun bula liya?
Hal...
Kya?
Main bilkul aisa insaan nahin hoon jo doosray mauqay deta hai.
Jee, bilkul.
Lekin main yahan riayat karunga aur tumhein doosra mauqa doonga.
Maaf karna, kya?
Aisa mauqa zindagi mein baar baar nahin aata tou tumhein ehsaan maanna chaahiye.
Main tumhein director bana doon ga.
Nahin, woh baat...
Agar tumhaaray paas bohot zyada kaam hai tou,
main tumharay liye aik secretary rakh loonga.
Company tumhein aik gaari degi.
Agar tum chaaho tou main apne paison se tumhein aik ghar bhi dila doonga.
Tum ne apna property ka udhaar chuka diya?
Main woh bhi chuka doon ga.
Phir...
Please aagay bhi mehnat se kaam karna.
-Maaf karna, Vice President. -Main tumhein yaqeen dilata hoon...
...ke tumhein iss se acha aur koi nahin rakhega.
Aur...
Chahay tum kahin bhi chali jaao tumhein mujh jaisay khoobsurat boss nahin milega.
Main tumhein maada parastana nahin kahunga agar tum ne yeh sab qubool karliya tou.
Tou bas inhein qubool karo aur mere saath kaam karti raho.
-Woh... -Yeongjun!
Secretary Kim, tum bhi yahan ho?
Haan. Oh mere Khuda.
-Chalo andar chalein. -Haan, chalo andar chalein.
Hum ne yeh nahin kaha tha ke yahan zyadad aaya karo?
Bohot mushkil hota hai tum se milna
tumharay aik hi building mein hotay huay bhi.
Main Manager Jo wale haadse ke saath kaafi masroof tha.
Manager Jo bohot qaabil mulaazim tha.
Tumhein yeh karna zaroori tha?
Corporate ka naam aik minute mein tabah hosakta hai.
Choonkay aap ne company mere hawalay ki hai, tou main
usay aisay hi chalaunga jaisay mujhay sahih lagega.
Sahih. Shabash, Yeongjun.
Aur tum...
Zahir hai Yeongjun waisa hi karega jaisay usay sahih lagega.
Mere khayal se main ne thoray buray andaaz mein baat karli.
Oh mere Khuda, main bohot sharminda hoon.
Kya aap logon ke saath bhi aisa hua tha?
Bezaari ka arsa.
Bezaari ka arsa?
Bilkul nahin, baat cheet karke sab kuch theek hojaata hai.
Humaaray President jaisa koi nahin hai.
Acha chalo khaatay hain.
-Please lo, Secretary Kim. -Jee.
Aisa nahin lag raha ke Yeongjun aur zyada haseen hogaya hai?
Yeh kehne ki zaroorat nahin.
Yeh sab aapka hi banaya hua hai. Yehi wajah
hai ke main aapki itni izzat karta hoon.
Bio-business haal hi mein U.S. FDA se manzoor hua hai.
Aur hum Global Airlines ko bhi lene waalay hain.
Father?
Zaroor aapke paas kuch kehne ko hai kyunke aap bohot ajeeb tarah se khaans rahe hain.
-Kya tum waqai shadi nahin karne wale? -Haan.
Oh mere Khuda.
Main marne wala hoon.
Aap theek hain?
Kya main theek lag raha hoon?
Mujhay nahin lagta main zyada arsa zinda rahoonga.
Main ne aapki health checkup report dekhi hai.
Uskay mutabiq aap sehatmand hain.
Tum sab ko kya pata?
Main apne jism ko sab se behtar jaanta hoon!
Mere marne se pehle...
Tumhaara baap marne se pehle apne potay ka munh dekhna chaahta hai.
Main bahu ke maamlay mein nakhray nahin karunga.
Main ne suna Secretary Kim job chhor rahi hain!
Aisa nahin hoga.
Main aisa nahin honay doonga.
Aaj...
Mausam bohot acha lag raha hai.
Tou Yeongjun kay baray mein...
Main jaanti hoon woh apne saath taqreebaat par larkiyon ko lekar ata hai.
Lekin woh zyada dair nahin chalta.
Woh tou sanjeedgi se date bhi nahin kartay.
Aisa lagta hai ke woh unhein sirf dikhaway ke liye saath rakhta hai.
Aisi baat hai?
Khair, haan.
Main ne suna hai woh aurton ko khud ko chhoonay nahin deta.
Kya yeh sach hai?
Haan.
Phir...
Humara Yeongjun...
Kya woh...
Humjins...
Humjins parast?
Nahin, aisi baat nahin hai.
Waqai?
Bilkul. Main unki kaafi arsay se khidmat kar rahi hoon tou mujhay itna tou pata hai
Chalo sukoon mila.
Darasal...
President aur main pareshaan thay lekin hum kuch keh nahin saktay thay.
Yeongjun ko saari hi aurton par shak hota hai siwaaye tumharay.
Tou mujhay laga ke afwaah sach hosakti hai.
Uskay baaray mein...
Yeongjun...
Tumhaaray khayal se larkiyan uskay baaray mein kya sochti hain?
Woh sab se achay hain, bilkul.
Chahay woh qabiliyat ho, husn ho ya shakhsiyat...
Woh be-aib hain aur unn mein koi burayi nahin hai.
Haina? Mujhay pata tha tum sahih parakh rakhti ho, Secretary Kim.
Main umeed karti hoon...
...ke koi Yeongjun ka khayal rakhay.
Shayad...
...koi tum jaisa, Secretary Kim?
Yeh aik mazaaq tha.
Agar tum jaisa koi ho tou main isay foran bhej doongi.
Mazaaq tha!
Humein chalna chaahiye, Secretary Kim.
Jee.
Main ijaazat chaahoonga, Madam.
Kya meri ammi ne tumhein ajeeb kar diya?
Thora sa.
Aisa lag raha tha ke woh chaahti hain ke hum saath hojaayein.
Tou?
Kya tum iss umeed mein ho ke kuch hoga?
Nahin.
Ab tou pakka mujhay job chhorni hogi iss se pehle ke mujhay ghalat samjha jaaye
Kya?
Yeh behes pehle khatam nahin hogayi thi?
Tumhein pata hona chaahiye ke iss jaisi koi paishkash nahin hai.
Haan.
Main jaanti hoon kw woh bohot achi paishkash
thi lekin main phir bhi chhorungi.
Maaf karna.
Main yeh nahin maan sakti.
Mere andar ki laraka rooh ko mat jagaao.
Hey, main karlungi!
Yeh aik beemari hai. Mujhay sab kuch tarteeb se rakhna zaroori hai.
Miso, chalo saath khaatay hain.
Please lo.
Tum dono itne thakay huay lag rahay ho. Kya hospital mein sab theek hai?
Miso.
Tumhein ab humaari fikar karne ki zaroorat nahin hai.
Main sab se bari hoon lekin main apni chhoti behnon ka khayal na rakh saki.
Main bohot khudgharz thi aur tumhein bohot museebat mein daala.
Kya matlab hai?
Hum ne aadha qarza mil kar chukaya aur tum dono ne kaam kiya.
Kam az kam tum donon ne aik aur bakhaira tou nahin khara kar diya abbu ki tarah.
Bakhaira?
Abbu ne aik aur bakhaira khara kar diya?
Darasl...
Unkay zaati qarzon mein se aik aur qarza iss saal saamne aaya tha.
Taqreeban 3 million?
3 million?
Tum ne humein pehle kyun nahin bataya, Miso?
Main jaanti thi ke tum donon mazeed pareshaan hojaaogay.
Tou kya hua?
-Main ne apni gaari baich di. -Tumhaaray paas gaari thi?
Meri bus chhoot gayi aur main 10 minutes late
hogayi, tou Vice President ne mujhay khareed di.
Oh mera Khuda.
Main ne aik haftay chalayi phir baich di.
Saaray qarzay chuka diye hain tou ab mujhay bohot acha mehsoos horaha hai.
Tumhara hansta hua chehra mujhay bohot bura lag raha hai.
Yeh thora mazahiya hai, isliye.
Ismein hansnay ki kya baat hai?
Ab jabke main iskay baaray mein aur sochta hoon tou yeh itna mazahiya bhi nahin hai.
Hum ne itna waqt saath guzaara hai woh yeh itni asaani se kaisay kar sakti hai?
Tum ne hi kaha tha ke tum logon ka paishawarana taaluq hai.
Kya wajah hosakti hai.
Tumhein lagta hai uss ne yeh isliye kiya takay tum usay ache se bartaao karo?
Aaraam se socho iss baaray mein.
Kuch tou hua hoga uss din jis din uss ne kaha ke woh job chhor rahi hai.
Agar yeh woh din hai...
Aura!
'Accent'.
Main ab job chhorne wali hoon.
Yeongjun!
Oh Jiran?
Yeh mujhay paagal kar raha hai.
Main ne tumhein kaha tha ke apni allergy ke dawayi har waqt sath rakha karo
Hum sab mein sirf tumhein hi kyun pollen allergy hai?
Shukriya Pilnam!
Main bohot khushqismat hoon ke tum donon meri behenein ho.
Humein sharam aani chaahiye.
Oh nahin!
Hey!
Maaf karna, mujhay laga ke yeh jalay ga.
Tum ne phoolon ko haath kyun lagaya jab tumhein pata tha ke tumhein allergy hai?
Kya Vice President ne tumhein phir se woh karne ko kaha?
Yeongjun!
Tum yahan kyun ho?
Main aayi kyunke mujhay aik celebrity invitation mila.
Main ne guest list dekhi aur mujhay tumhara naam dikha.
Tou main chupkay se agayi tumhein surprise dene kay liye.
Tumhein mujhay apne saath aanay kay liye kehna chaahiye tha.
Tum Secretary Kim kay saath aagay kyunke tumhein laga ke main masroof hoon?
Tumhein mere baaray mein kuch alag nahin lag raha?
Yeh haar tum pe jach raha hai.
Yeh tumhara hi diya hua tohfa hai!
Aur socho aaj kya din hai?
Aaj meri saalgirah hai!
Jiran ko sirf phoolon bhi miljaayein tou woh khush hogi.
Khush aamdeed.
Please mujhay thoray phool dedein.
-Kaunsay phool chaahiye? -Koi bhi chalein gay.
Aik bara guldasta.
Shukriya, Yeongjun. Tum sab se achay ho!
Yeh bohot khoobsurat hain.
Secretary Kim royi?
Mujhay laga main ne ghalat dekha hoga.
Lekin Secretary Kim ki aankhon...
...mein aansu thay.
Tou uski aankhein "gheeli" theen.
Phir.
'Ab mujhay doosri larkiyon kay liye phool khareedne hongay?'
'Yeh kitna ghatiya aur bekaar hai. Main yeh aur nahin kar sakti."
Shayad usko aisa laga hoga.
Nahin, yeh baat nahin hai.
Mujhay lagta hai mujhay pata hai Secretary Kim ne kyun chhora.
Mujhay kyun ajeeb sa lag raha hai?
Main ne ghaur kyun nahin kiya?
Yeongjun, pagal aadmi...
Sahih, Yeongjun, pagal aadmi...
Kya hua?
Woh zaati wajah.
Woh khufiya wajah.
Woh nazar.
Secretary Kim...
Secretary Kim?
Secretary Kim...
...mujhay pasand karti hai.
Woh mujhay pasand karta hai? Yeh bakwas hai.
Kyun nahin?
Uss ne tumhein itnay saaray kapray aur jootay dilaaye.
Yeh uska naam barqarar rakhne ke liye bhi thora zyada nahin hai?
Haan.
Main keh rahi hoon, woh tumhein pasand karta hai.
Yeh kabhi nahin honay wala.
Woh tou kisi ki taraf dekh bhi nahin sakta kyunke woh khud ko itna chaahta hai.
Usko kabhi koi pasand nahin aaya na kisi se mohobbat hui hai zindagi mein.
-Aisa kaisay ho sakta hai? -Yehi sach hai!
Aisa kaisay hosakta hai ke uski umar kay larkay ko kabhi mohobbat na hui ho?
Miso bhi aisi hi hai, haina?
-Kya tumhein yeh chaahiye? -Tumhein kha lena chaahiye.
Uss ne iss baat ka bohot khayal rakha hoga ke usay kahin mujh se pyaar na hojaaye.
Yeh kaafi bamurawwat harkat thi.
Lekin hum ne aik sath nau saal guzaaray hain.
Woh insaan nahin hogi agar uss ne mere liye kuch mehsoos na kiya ho.
Abhi isko pakka nahin samajh lete.
Yeh Secretary Kim...
Humaara paishawarana taaluq tha...
Sahih kaha.
Woh zaroor mujhay pasand karti hogi.
Humaaray beech pasand aur nafrat jaisi koi cheez nahin.
Vice President aur mera aisa rishta nahin hai.
Yeh bilkul paishawarana hai.
Aur...
Main ne naukri chhor di.
-Tum ne chhor di? -Aisay achanak kyun?
Kya Vice President ne tumhein tung kiya?
-Woh ghatiya aadmi, yaar... -Aisa kuch nahin hua..
Ab jabke tum dono aur abbu mustehkam ho...
...aur qarza chuka diya hai tou main chhor rahi hoon.
Tum chhorne kay baad kya karogi?
Abhi mujhay nahin pata.
Shayad kahin aur mujhay koi itnay achay se na rakhay
lekin main bohot masroof rahi hoon aur agar maine yeh abhi
na kiya tou shayad mujhay kabhi phir mauqa nahin milega.
Aur...
"Vice President"
Mat uthana.
-Mat uthana. -Tumhein nahin uthana chaahiye.
-Mat uthao. -Mat uthao!
Yaar waqai!
Jee, Vice President?
Tumhein pata haina main kahan hoon? Idhar aajao.
Mujhay aaj kuch karna hai.
Sirf aaj kay liye, kyun na main Secretary Yang ko bula doon...
...ya main kisi driver ko bula doon?
Main unn logon par bharosa kaisay kar sakta hoon?
Kya yeh tumhein wahan jaanay ka keh raha hai jahan woh hai?
Hey, mujh se baat karao!
Aap Jiran ko kyun nahin bula lete? Sirf aaj kay liye...
Abhi aao yahan.
Vice President?
Hello?
Kya yeh tumhein wahan bula raha hai apne liye drive karne kay liye?
Pata nahin woh ghar jaane ki zidd kyun karta
hai jab woh poori raat bahir reh sakta hai tou
Bilkul.
Sukoon milraha hai ke tum chhor rahi ho!
Ab woh doosri chaabi kahan gayi?
Oh mere Khuda!
Oh, oh!
Miso, hum yeh sambhaal lein gay.
-Malhui, maaro isay! -Kahan hai woh?
Chhotay shaitaan! Yeh mar gaya!
Tum theek ho, Miso?
Tumhein abhi bhi makriyon se dar lagta hai?
Pilnam.
Kya main waqai khoyi nahin thi jab main chhoti thi?
Jab main chaar ya paanch saal ki thi?
Tum phir se kyun poochh rahi ho? Main ne kaha tha aisa kuch nahin hua tha.
Mujhay pata nahin tha ke tumhein main itna pasand hoon.
Zaahir hai tum udaas hogi ke maine tumhein aik
doosri larki keliye phool laanay ko kaha.
Main Oh Jiran ko chhor doonga. Iss se theek hojayega na?
Youngjun, pagal aadmi.
Tum bohot taiz ho.
Yeh kya kar raha hai? Kya yeh khud se baatein kar raha hai?
Main agayi, Vice President.
Tum phir se rou rahi ho. Tum mujhay sharminda kar rahi ho.
Tumhein yeh itna pasand hai?
Oh, nahin. Mujhay maaf karna.
Isko phaink dou.
Maaf karna. Main phoolon ko diggi mein daal deta hoon.
Kya yeh itna acha laga tumhein?
Yeh tou hona hi tha.
Maaf karna.
Tum kis kay saath thi?
Yeh aik raaz hai.
Main Oh Jiran ko jaldi chhor doonga. Iss se theek hojayega na?
Kya tumhein koi aur mil gaya?
Main kisi ko bhi date nahin karunga thoray arsay kay liye, iss se theek hojayega na?
Aap mujh se yeh baar baar kyun poochh rahay hain?
Hum ne saath kuch nahin kiya tha. Iss se theek hojayega na?
Kya?
Main Oh Jiran ke saath nahin soya.
Tum jaanti ho main ne sirf business keliye usay date kiya tha.
Haan jaanti hoon.
Mere khayal se main samajh gaya hoon kitna
mushkil hota tha tumharay liye, Secretary Kim.
Tou main tumhein aik khaas din deraha hoon ke tum aaraam karo aur socho.
Waqai?
-Lekin woh interview hai... -Bas interview karke chali jana.
Theek hai. Shukriya.
Kya tum ne socha hai ke tum naukri chhor kar kahan jaogi?
Abhi tak nahin.
-Tum Seoul mein hogi na? -Abhi kuch pakka nahin pata.
Tum chhor hi kyun rahi ho jab tumharay paas koi plan hi nahin hai?
Mujhay ab apni zindagi jeeni hogi.
Yeh kis qism ki bakwaas hai?
Kisi ki secretary kay taur par nahin.
Kisi family ke sarbarah kay taur par nahin.
Bas Kim Miso ki zindagi.
Yeh poora waqt jo tum mere saath thi...
Kya yeh tumhari bhi zindagi nahin thi?
Ouch.
Daana?
Tumhari himmat kaisay huay mere qeemti maathay pe aanay ki?
Kitna arsa hogaya main dair tak nahin soyi?
Yeh zabardast hai!
Mujhay uthna chahiye.
"Vice President Lee Yeongjun's daily log 2018"
"Kim Miso"
Main bohot zyada dair tak sogayi.
Kya tum ho jis ne investment proposal tayar kiya tha?
Shukriya.
Hello.
Mujhay mood badalna hai.
"Resignation letter, Kim Miso"
"Vice President Lee Yeongjun"
Kitna arsa hogaya mujhay kaam pe shaam ko gaye huay?
Yeh zabardast hai!
Hello?
Kya hum aaj milein, Jiyeon?
Kya matlab hai kaun hai? Main hoon, Secretary Kim.
Mera matlab, Kim Miso.
Tum ne mera number tou nahin delete kardiya na?
Tumharay saath kya hua hai?
Tum ne kaha tha woh sirf aik cheeni ka tukra hai jismein sirf 0.03% ginseng hai.
Yeh apni zindagi jeena kya bakwas hai?
Aam taur pe din mein 8 ghantay kaam kartay hain.
Tou yeh hogaye 18,000 ghantay nau saalon mein.
Uss ne koi chhutti nahin li, na haftay kay aakhir
mein gayi tou yeh hogaye mazeed 59,130 ghantay.
Jitna waqt uss ne mere sath guzara hai utna aam taur pe joray bhi nahin guzaratay
Yeh sab bemaaenay kaisay hosakta hai uskay liye?
Kya uss ne kaha ke woh bemaaenay tha?
Woh aurat...
Kya uska dil dukh gaya kyunke woh mujhay kuch zyada hi chaahti hai?
Chaahay kitna hi acha kaam Secretary Kim kar rahi hon...
...tum isko lekar kuch zyada pareshaan nahin horahay?
Kya tumhein Secretary Kim pasand hai?
-Tum pagal hogaye ho? -Tou phir tumhein itni fikar kyun hai?
Tum uskay ilawa kisi aur aurat ko tou khud ko chhoonay tak nahin dete.
Tumharay ird gird itni aurtein hain.
Lekin tum ne kabhi kisi ko chhua nahin hai.
Kya tumharay sath koi haadsa hua tha aurton ko chhonay se mutaliq?
Mujhay bas woh pasand nahin.
-Aur Secretary Kim? -Secretary Kim alag hai.
Woh bhi aik aurat hai. Alag kya hai?
Secretary Kim bas...
...Secretary Kim.
Chhoro. Main jaraha hoon.
Yeh kya baat kar raha hai?
Yeh haftay ki work report hai.
Kya aap isay aisay hi pee lein gay? Main isay garam kar deti hoon.
Nahin theek hai.
Red ginseng garam garam hi achi lagti hai.
Koi baat nahin, main bas aisay hi pee loon ga.
Aap ko garam karke peena chahiye. Please mujhay de dein.
Maaf kardein. Main bas isay aap kay liye garam karna chaahti thi.
Beshak red ginseng garam nahin tha, lekin main andar tak jal gaya hoon.
Tum tou chhorne ka nahin soch rahi na, Secretary Seol?
Nahin.
Main aapkay saath hee rahoongi hamesha kay liye.
Hamesha?
-Tum bahir kyun nahin chali jaati? -Zaroor.
Aap secretarial slogan tou jaantay haina?
'Aahista bolay aur jaldi chalay'.
Main ne yeh baghair kisi tajurbay kay kar liya.
"Apna dimagh thanda rakho, jazba jawan aur jaldi chalo!"
Tou tum beshak bohot acha karlogi.
Aur aakhri cheez jo main agli secretary ko kehna chaahungi...
...woh hai wajah yeh kaam chhorne ki.
Yeh har cheez se zyada zaroori hai.
Woh hai...
Vice President.
Aap theek nahin lag rahay. Kya aap beemaar hain?
Main sou nahin saka.
Tum achi lag rahi ho, Secretary Kim.
Aap ki meherbaani, meri aakhir kaar poori neend hui.
Oh nahin.
Yeh aap kay maathay pe daana hai?
Main Professor Park ko phone karun, skin specialist jo hain?
Nahin theek hai.
Ya main Professor Jeong se kahun ke koi neend ki goliyan tajweez karein?
Abhi...
Kya tumhein meri fikar hai?
Jee?
Zaahir hai mujhay fikar horahi hai.
Tou phir tum ab Secretary Kim ho ya Kim Miso?
Iska kya matlab hai?
Vice President.
Secretary Kim ke badlay mein aanay wali bandi agayi hai interview keliye.
Main usay andar bula loon?
Usay andar bula lo.
Secretary Kim ko bhi aana chaahiye kyunke yeh unki jagah legi.
Haan.
Main ne kuch sawal nikaalay hain aap kay poochhne keliye, Vice President.
Tum kaisay jiyogi agar tum Secretary Kim ban gayi tou, Miss Kim Jia?
Tum Secretary Kim ke taur par rahogi ya Kim Jia ke taur pe?
Main Secretary Kim Jia ke taur pe rahoongi kyunke main dono hoon.
-Tum kuch sawal kyun nahin poochhti? -Zaroor.
Kya tum mujhay bata sakti ho aik secretary ke andar kya khoobiyan honi chahiye?
Apne boss ki aisay fikar karna jaisay apne bachay ki...
Tumharay khayal se aik aisay shakhs keliye kaam karna kaisa hoga jo bilkul beaib hai?
Mujhay lagta hai bohot maza ayega.
Tumharay khayal se tum aik beaib shakhs ko khush kar sakogi?
Yeh thora mushkil lagta hai.
Kya tum itni zimmedar ho ke koi faaltu wajah dekar naukri chhor kar na chali jao?
Jee.
Main apna jee jaan laga doongi.
-Aur agar waqai laga di tou? -Kya?
Kya naukri itni mushkil hai?
Inaam waisa hee milta hai jitna haq hota hai
aur hum pooray mulk mein sab se behtar derahay hain.
Inaam tou pakka milega,
lekin koi Kim Jia nahin hogi. Sirf Secretary Kim hogi.
Kya iska matlab yeh hai ke tum khud nahin jee rahi thi ab tak?
Agar mujhay naukri mil gayi tou main bohot mehnat karungi.
Paas hogayi!
-Waqai? -Manager Park!
-Jee? -Please Secretary Kim Jia ko samjha dein.
Yeh ab humari nayi Secretary Kim hai.
Tumhein apna kaam uskay hawale karna chahiye
aur usay bilkul apne jaisa bana dena chahiye.
Zaroor.
Shukriya.
Ruko.
Tum ne kaha tha ke tum apni zindagi jeena chaahti ho.
Iska matlab kya hai?
Ab tak, meri zindagi sirf kaam keliye thi.
Ab main apne liye kuch waqt nikaalna chaahti hoon.
-Aur... -Aur?
Aur...
Main waisay hi 29 ki hoon.
Ab...
Mujhay bhi kisi se milna chahiye aur shadi karleni chahiye.
Kya?
Tou yeh hua tha.
Aaj kya khaas din hai?
Secretary Kim kaisay humaaray saath aayi hain?
Maaf karna. Ab se mere baghair mat milna.
Main ab se faarigh hua karungi.
Hey, tum khabron mein bhi aayi thi. Tum Vice President ke bilkul saath thi.
Woh bohot zabardast tha.
Haan sahih, tum parhayi mein sab se achi thi
aur tum itni achi zindagi guzaar rahi ho.
Sahih kaha. Yeh tou bilkul career wali aurat hai.
Main tum se itna jalti hoon. Main tou bas aik boorhi larki hoon.
Main apne bachay ka khayal rakh kar itna thak gayi hoon.
Lekin kam az kam tum ghar par rehti ho.
Mujhay dekho. Main kaam karti hoon aur apne bachay ki bhi dekh bhaal karti hoon.
Miso, shadi mat karna.
-Kyun? -Yeh sahih keh rahi hai.
Kyun?
Sirf wohi kehtay haina jin ki shadi hochuki hoti hai?
Bilkul.
Main toilet jarahi hoon!
Oh, maaf karna!
Yeh sab kya hai?
Mardon ka rumaal, tie, lighter...
Yeh kis ka bag hai?
Mera hai.
Mujhay nahin pata hota kab Vice President ko iski zaroorat parr jaaye.
Aisay hi aik career wali khatoon jeeti hai.
-Waah, bus aagayi, -Chalo chalein.
-Acha. -Tumhein baith jana chahiye.
Mom!
Kya tumhara naam 'Secretary Kim' hai?
Nahin, nahin.
Kim Miso hai.
"Secretary Kim"
"Kim Miso"
Yeh raha.
"Zimmedariyon ke tabaadlay ka Document"
Yeh kuch aisa hai jo sab se zyada ehem hai.
Woh hai...
Tumhein...
...apne liye waqt nikaalna hoga.
Tum se pehli, Secretary Kim.
"Zimmedariyon ke tabaadlay ka Document"
Sab hogaya.
Uskay liye waqt?
Zindagi?
Dating?
Shadi?
Woh yeh sab itni asani se mujhay kaisay keh sakti
hai jaisay main uskay liye kuch tha hi nahin?
Kaun?
Tum mere baaray mein kya sochti ho?
Main ne poochha, tum mere baaray mein kya sochti ho?
Tum yeh achanak se kyun poochh rahay ho?
Zaahir hai aap sab se behtareen hain.
Tum qaabil ho, haseen ho, lambay ho aur bohot tameez wale ho.
Aur tum...
...dilkash bhi ho.
Lekin Secretary Kim ke saath kya masla hai?
Kya?
Secretary Kim ka kya?
Kya tum mere saamne aik doosri aurat ki baat kar rahay ho?
"Kim Miso"
"Mere bhai keliye"
Kaun hai?
Oh mere Khuda!
Aap iss waqt yahan kyun hain, Vice President?
-Aap andar kyun nahin aajaatay? -Mujh par hukum mat chalao.
Main tum se baahir baat karunga.
Oh.
Zaroor.
Tum sanjeeda thi jab tum dating aur shadi ki baat kar rahi thi?
Kya aap itni duur mujh se yeh poochhne aaye hain?
Yeh sab cheezein aisay achaanak kyun?
Kya tum mere ilm kay bahir kisi kay saath ghoom rahi thi?
Vice President.
Kya aap ghussa hain?
Nahin.
Main bas yeh jaanna chaahta hoon agar tum khufiya taur par kisi kay saath ho tou.
Main kyun ghussa karoon ga?
-Main ne bhi yehi socha. -Mere sawal ka jawaab dou.
Main ne kisi ko khufiya taur pe date nahin kiya.
Zaahir hai, yehi hua hoga.
-Kya? -Kya?
Mujhay khufiya taur pe date karne ki koi zaroorat nahin hai.
Lekin mujhay date karne ka waqt kahan milega.
Mujhay 6 bajay kaam pe hona hota hai aur main ajeeb waqt par waapis aati thi.
Agar main sou bhi rahi hoon tou mujhay aap ke paas jaana hota tha.
Tou?
Yeh koi baat nahin hui.
Agar main aisay hi kaam karti rahi,
tou mujhay lagta hai ke main boorhi hojaungi aur meri shadi nahin hui hogi.
Bas...
...iss wajah se?
'Sirf iss wajah se?'
Agar main boorhi hogayi aur phir aapko main nahin chahiye hongi
tou mere paas koi kaam nahin hoga. Phir kaun zimmedaar hoga?
Acha.
Main tumhein yaqeen dilaata hoon ke tumharay
paas yeh naukri zindagi bhar keliye hogi.
Mujhay yeh baat tou aur bhi buri lagti hai.
Kya aap waqai yeh keh rahay hain ke main aapki khidmat karoon burhaapay mein?
Tou...
shadi karne keliye...
...tumhein apni naukri chhorni hogi?
Haan.
Tumhein shadi karni itni zaroori hai?
Haan.
Phir tumhein kaam karna jaari rakhna chahiye.
Main, Lee Yeongjun...
...tum se shadi karunga.
"Secretary Kim kay saath kya masla hai?"
Main ab kisi ko date karungi.
Yeh aik corporate merger ki tarah hai Secretary Kim ko rokne keliye.
"Please unn jagahon ka naam likho jahan tum apne pyar kay saath jaana chahogi."
-Pork ribs keliye chalna chaahogay? -Haan!
Humaray mall mein sharab ki farokht kum hai.
Khaanay ke waqt kaam ki baat karna munasib nahin hota...
Secretary Kim.
Woh 'karaoke room'...
Aap ghar kyun nahin chale jaatay?
Samajh gaya! Tum itna kyun bol rahi ho?
Main sirf uska jawab derahi hoon jo aap ne poochha hai.
Dekho, tum phir se yeh kar rahi ho!
-Secretary Kim! -Jee?
Aik romantic aur acha din bilkul aaj ki tarah...
main isay tumhari poori zindagi bana doon ga ab se, Secretary Kim.